Yhdistyneiden kansakuntien Euroopan talouskomission (UN/ECE) sääntö nro 6 moottoriajoneuvojen ja niiden perävaunujen suuntavalaisimien hyväksyntää koskevista yhdenmukaisista vaatimuksista



Virallinen lehti nro L 131 , 14/05/2001 s. 0092 - 0120



Yhdistyneiden kansakuntien Euroopan talouskomission (UN/ECE) sääntö nro 6 moottoriajoneuvojen ja niiden perävaunujen suuntavalaisimien hyväksyntää koskevista yhdenmukaisista vaatimuksista 1. MÄÄRITELMÄT Tässä säännössä: 1.1. "suuntavalaisimella" tarkoitetaan moottoriajoneuvoon tai perävaunuun asennettua laitetta, joka kuljettajan laitetta käyttäessä ilmoittaa tämän aikeesta muuttaa ajoneuvon etenemissuuntaa. Tätä sääntöä sovelletaan yksinomaan kiinteästi sijoitettuihin vilkkuvalolaitteisiin, joiden vilkkutoiminto saadaan aikaan syöttämällä lamppuun sähkövirtaa jaksoittaisesti, 1.2. tähän sääntöön sovelletaan säännössä nro 48 ja sen muutossarjassa annettuja tyyppihyväksynnän soveltamishetkellä voimassa olevia määritelmiä, 1.3. "erityyppisillä suuntavalaisimilla" tarkoitetaan valaisimia, jotka eroavat toisistaan seuraavien olennaisten seikkojen osalta: - kauppanimi tai tavaramerkki, - optisen järjestelmän ominaisuudet (voimakkuustasot, valon jakautumisen kulmat jne.), - suuntavalaisimien luokka, - hehkulampun väri. 2. HYVÄKSYNNÄN HAKEMINEN 2.1. Kauppanimen tai tavaramerkin omistajan tai tämän valtuutetun edustajan on haettava suuntavalaisintyypin hyväksyntää. Hakemuksesta on käytävä ilmi mihin luokkaan tai mihin luokista 1, 1a, 1b, 2a, 2b, 3, 4, 5 tai 6 liitteen 1 mukaisesti suuntavalaisin kuuluu, ja jos suuntavalaisin kuuluu luokkaan 2, onko valaisimessa yksi voimakkuustaso (luokka 2a) vai kaksi voimakkuustasoa (luokka 2b), ja voidaanko suuntavalaisinta myös käyttää kahden samaan luokkaan kuuluvan valaisimen kokoonpanossa. 2.2. Jokaiseen suuntavalaisintyyppiä koskevaan hakemukseen on liitettävä: 2.2.1. riittävän yksityiskohtaiset piirustukset (kolmena kappaleena), jotka mahdollistavat tyypin ja luokan tunnistamisen ja joista näkyy geometrisesti missä asennossa suuntavalaisin asennetaan ajoneuvoon; havaintoakseli, jota käytetään vertailuakselina testeissä (vaakasuora kulma H = 0°, pystysuora kulma V = 0°); ja kyseisissä testeissä vertailupisteenä käytettävä piste. Piirustuksista on käytävä ilmi hyväksyntänumerolle ja lisätunnuksille tarkoitettu paikka hyväksyntämerkin ympyrään nähden, 2.2.2. lyhyt tekninen kuvaus, josta käy erityisesti ilmi määritettyjen hehkulamppujen luokat lukuun ottamatta valaisimia, joiden valonlähde ei ole vaihdettava; hehkulampun luokan on oltava jokin sääntöön nro 37 sisältyvistä luokista, 2.2.3. luokan 2b suuntavalaisimen osalta sen järjestelmän järjestelykaavio ja ominaisuuksien erittely, jolla varmistetaan kaksi voimakkuustasoa, 2.2.4. kaksi näytekappaletta; jos hyväksyntää haetaan laitteille, jotka eivät ole identtisiä vaan symmetrisiä ja toinen laite voidaan asentaa vasemmalle ja toinen oikealle puolelle, toimitetut kaksi mallia voivat olla identtisiä ja asennettavissa vain ajoneuvon oikealle tai vasemmalle puolelle; luokan 2b suuntavalaisinta koskevaan hakemukseen on myös liitettävä kaksi näytettä osista, jotka muodostavat kaksi voimakkuustasoa varmistavan järjestelmän. 3. MERKINNÄT Hyväksyttäväksi toimitetuissa laitteissa on oltava: 3.1. hakijan kauppanimi tai tavaramerkki. Tämän merkinnän on oltava helposti luettava ja pysyvä, 3.2. helposti luettava ja pysyvä merkintä, josta käy ilmi määritettyjen hehkulamppujen luokka tai luokat. Tämä vaatimus ei koske valaisimia, joiden valonlähteet eivät ole vaihdettavia, 3.3. riittävän suuri tila jäljempänä 4.2 kohdassa määritellylle hyväksyntämerkille ja lisätunnuksille. Tämä paikka on merkittävä edellä 2.2.1 kohdassa mainittuihin piirustuksiin, 3.4. valaisimissa, joiden valonlähteet eivät ole vaihdettavia, nimellisjännitettä ja -tehoa koskeva merkintä. 4. HYVÄKSYNTÄ 4.1. Yleistä 4.1.1. Jos edellä 2.2.4 kohdan mukaisesti hyväksyttäväksi toimitetut kaksi laitetta täyttävät tämän säännön vaatimukset, hyväksyntä myönnetään. 4.1.2. Jos ryhmitetyt, yhdistetyt tai rakenteellisesti yhdistetyt valaisimet täyttävät useampien vuoden 1958 sopimuksen liitteenä olevien sääntöjen vaatimukset, voidaan käyttää yhtä kansainvälistä hyväksyntämerkkiä sillä edellytyksellä, että kyseisiä valaisimia ei ryhmitetä, yhdistetä tai rakenteellisesti yhdistetä sellais(i)en valaisim(i)en kanssa, jo(t)ka ei(vät) täytä jonkun mainitun säännön vaatimuksia. 4.1.3. Kullekin hyväksytylle tyypille annetaan hyväksyntänumero. Hyväksyntänumeron kahdesta ensimmäisestä numerosta (tällä hetkellä 01, jotka vastaavat 27 päivänä kesäkuuta 1987 voimaan tullutta muutossarjaa 01) käy ilmi muutossarja, joka sisältää ne sääntöön tehdyt tärkeät tekniset muutokset, jotka ovat hyväksynnän myöntämishetkellä viimeisimmät. Sama sopimuspuoli ei saa antaa samaa numeroa toiselle tämän säännön soveltamisalaan kuuluvalle laitetyypille. Jos eri luokkien suuntavalaisimet muodostavat yhden kokoonpanon, ne voidaan merkitä yhdellä hyväksyntänumerolla. 4.1.4. Tätä sääntöä soveltaville vuoden 1958 sopimuksen sopimuspuolille on ilmoitettava tähän sääntöön perustuvasta laitetyypin hyväksynnästä, hyväksynnän laajentamisesta, epäämisestä tai peruuttamisesta taikka tuotannon lopullisesta keskeyttämisestä tämän säännön liitteessä 2 esitetyn mallin mukaisella lomakkeella. 4.1.5. Kaikissa tämän säännön perusteella hyväksytyn tyypin mukaisissa laitteissa on oltava edellä 3.3 kohdassa mainitussa paikassa ja 3.1 ja 3.2 tai 3.4 kohdassa määriteltyjen merkintöjen lisäksi jäljempänä 4.2 ja 4.3 kohdassa määritelty hyväksyntämerkki. 4.2. Hyväksyntämerkki Hyväksyntämerkki koostuu 4.2.1. kansainvälisestä hyväksyntämerkinnästä, joka koostuu 4.2.1.1. ympyrän sisällä olevasta "E"-kirjaimesta, jota seuraa hyväksynnän myöntäneen maan tunnusnumero(1), 4.2.1.2. edellä 4.1.3 kohdassa tarkoitetusta hyväksyntänumerosta, 4.2.2. seuraavasta lisätunnuksesta (seuraavista lisätunnuksista): 4.2.2.1. yksi tai useampi numeroista 1, 1a, 1b, 2a, 2b, 3, 4, 5 tai 6 sen mukaan, kuuluuko laite, jolle haetaan hyväksyntää 2.1 kohdan mukaisesti, yhteen tai useampaan luokista 1, 1a, 1b, 2a, 2b, 3, 4, 5 tai 6, 4.2.2.2. laitteen asennusasennon osoittava nuoli laitteissa, joita ei voida erotuksetta asentaa kummalle tahansa puolelle ajoneuvoa (jos kyseessä on luokan 1, 1a, 1b, 2a ja 2b laite, nuoli on suunnattava ajoneuvosta poispäin, ja jos kyseessä on luokan 3, 4, 5 ja 6 laite, nuoli on suunnattava ajoneuvon keulaa kohti). Jos kyseessä on luokan 6 laite, laitteeseen on tässä tapauksessa lisäksi merkittävä "R" tai "L", joilla tarkoitetaan ajoneuvon oikeaa ("R") tai vasenta ("L") puolta, 4.2.2.3. laitteissa, joita voidaan käyttää erillisinä valaisimina tai osana kahden lampun kokonaisuutta, "D"-lisäkirjain 4.2.2.1 kohdassa mainitun tunnuksen oikealla puolella, 4.2.2.4. hyväksyntänumeron kaksi numeroa, jotka ilmoittavat hyväksynnän myöntämispäivänä voimassaolevan muutossarjan, ja vaadittu nuoli (tarvittaessa) voidaan merkitä edellä tarkoitettujen lisätunnusten lähelle, 4.2.2.5. edellä 4.2.1 ja 4.2.2 kohdassa tarkoitettujen merkkien ja tunnusten on oltava selvästi luettavissa ja pysyviä silloinkin, kun laite on asennettu ajoneuvoon. 4.3. Hyväksyntämerkin järjestely 4.3.1. Itsenäiset valaisimet Tämän säännön liitteen 3 kuvassa 1 esitetään esimerkki hyväksyntämerkin järjestelyistä edellä mainittujen lisätunnusten kanssa. 4.3.2. Ryhmitetyt, yhdistetyt tai rakenteellisesti yhdistetyt valaisimet 4.3.2.1. Jos ryhmitetyt, yhdistetyt tai rakenteellisesti yhdistetyt valaisimet täyttävät useiden sääntöjen vaatimukset, valaisimessa voidaan käyttää yhtä kansainvälistä hyväksyntämerkkiä, joka koostuu "E"-kirjainta ja sitä seuraavaa hyväksynnän myöntäneen maan tunnusnumeroa ympyröivästä ympyrästä sekä hyväksyntänumerosta. Tämä hyväksyntämerkki voidaan sijoittaa ryhmitetyissä, yhdistetyissä tai rakenteellisesti yhdistetyissä valaisimissa mihin tahansa valaisimien kohtaan edellyttäen, että 4.3.2.1.1. se näkyy valaisimien asennuksen jälkeen, 4.3.2.1.2. mitään ryhmitettyjen, yhdistettyjen tai rakenteellisesti yhdistettyjen valaisimien valoa läpäisevää osaa ei voida irrottaa irrottamatta samalla hyväksyntämerkkiä. 4.3.2.2. Kunkin valaisimen tunnus, joka riippuu säännöstä, jonka mukaisesti hyväksyntä on myönnetty, ja muutossarjalle annettu, viimeisimpiä sääntöön tehtyjä tärkeitä teknisiä muutoksia vastaava järjestysnumero hyväksynnän myöntämispäivänä sekä vaadittu nuoli (tarvittaessa) on merkittävä: 4.3.2.2.1. joko vastaavaan valoa säteilevään pintaan 4.3.2.2.2. tai ryhmässä siten, että kukin ryhmitetyistä, yhdistetyistä tai rakenteellisesti yhdistetyistä valaisimista voidaan selkeästi tunnistaa. 4.3.2.3. Yhden hyväksyntämerkin osien koko ei saa olla pienempi kuin vähimmäiskoko, joka vahvistetaan pienimmälle yksittäiselle merkille säännössä, jonka perusteella hyväksyntä on myönnetty. 4.3.2.4. Kullekin hyväksytylle tyypille annetaan hyväksyntänumero. Sama sopimuspuoli ei saa antaa samaa numeroa toiselle tämän säännön soveltamisalaan kuuluvalle ryhmitettyjen, yhdistettyjen tai rakenteellisesti yhdistettyjen valaisimien tyypille. 4.3.2.5. Tämän säännön liitteen 3 kuvassa 2 esitetään esimerkkejä ryhmitettyjen, yhdistettyjen tai rakenteellisesti yhdistettyjen valaisimien hyväksyntämerkkien järjestelyistä edellä mainittujen lisätunnusten kanssa. 4.3.3. Valaisin, joka on rakenteellisesti yhdistetty muihin valaisimiin ja jonka linssiä voidaan käyttää myös muuntyyppisissä ajovalaisimissa. Sovelletaan edellä olevan 4.3.2 kohdan säännöksiä. 4.3.3.1. Lisäksi, jos käytetään samaa linssiä, siihen voidaan kiinnittää kaikki erilaiset, erityyppisiin ajovalaisimiin tai valaisinyksiköihin viittaavat hyväksyntämerkit, jos myös ajovalaisimen päärungolla, vaikka sitä ei voisi erottaa linssistä, on edellä 3.3 kohdassa kuvattu tila, jossa on hyväksyntämerkit varsinaisille toiminnoille. Jos erityyppisillä ajovalaisimilla on sama päärunko, kaikki erilaiset hyväksyntämerkit voidaan kiinnittää siihen. 4.3.3.2. Tämän säännön liitteen 3 kuvassa 3 esitetään esimerkkejä ajovalaisimien kanssa rakenteellisesti yhdistettyjen valaisimien hyväksyntämerkeistä. 5. YLEISET VAATIMUKSET 5.1. Jokaisen toimitetun laitteen on täytettävä jäljempänä 6 ja 8 kohdassa esitetyt vaatimukset. 5.2. Laitteet on suunniteltava ja valmistettava siten, että ne toimivat tyydyttävästi tavanomaisissa käyttöolosuhteissa ja säilyttävät tässä säännössä tarkoitetut ominaisuudet huolimatta käytön aikana niihin mahdollisesti kohdistuvasta tärinästä. 6. SÄTEILEVÄN VALON VOIMAKKUUS 6.1. Kummankin toimitetun laitteen tuottaman valon on oltava luokan 1, 1a, 1b, 2a, 2b, 3 tai 4 suuntavalaisimien osalta vertailuakseleilla ja luokan 5 tai 6 suuntavalaisimien osalta suunnassa A liitteen 1 mukaisesti vähintään vähimmäisvoimakkuudelle ja enintään enimmäisvoimakkuudelle jäljempänä määriteltyjen arvojen mukainen: >TAULUKON PAIKKA> 6.2. Vertailuakselin ulkopuolella ja tämän säännön liitteen 1 järjestelykaavioissa määritellyissä kulmissa kummankin toimitetun laitteen lähettämän valon voimakkuus: 6.2.1. ei saa missään tämän säännön liitteen 4 valon voimakkuuden jakautumistaulukossa määriteltyjä pisteitä vastaavassa suunnassa alittaa edellä olevassa 6.1 kohdassa määriteltyä vähimmäisarvoa kerrottuna prosenttiosuudella, joka on määritelty kyseiselle suunnalle mainitussa taulukossa, 6.2.1.1. edellä 6.2 ja 6.2.1 kohdassa säädetystä poiketen luokkien 4 ja 5 suuntavalaisimien taaksepäin lähettämään valoon sovelletaan 0,6 cd:n vähimmäisarvoa kaikkialla liitteessä 1 määritellyillä alueilla, 6.2.2. ei saa ylittää suuntavalaisimen missään näkymissuunnassa edellä olevassa 6.1. kohdassa määriteltyä enimmäisarvoa, 6.2.3. lisäksi: 6.2.3.1. kaikkialla liitteen 1 kaavioissa määritellyillä alueilla lähetetyn valon voimakkuuden on oltava vähintään 0,7 cd luokan 1b laitteiden osalta, vähintään 0,3 cd luokkien 1, 1a, 2a, 3 ja 4 laitteiden osalta eteenpäin ja luokan 2b laitteiden osalta päivällä; lähetetyn valon voimakkuuden on oltava vähintään 0,07 cd luokan 2b laitteiden osalta yöllä, 6.2.3.2. luokkien 1 ja 2b laitteiden osalta yöllä ja luokkien 3 ja 4 laitteiden osalta eteenpäin mittauspisteiden +- 10°H ja +- 10°V (10°-alue) rajaaman alueen ulkopuolelle lähetetyn valon voimakkuus ei saa ylittää seuraavia arvoja: >TAULUKON PAIKKA> 10°-alueen (+- 10°H ja +- 10°V) ja 5°-alueen (+- 5°H ja +- 5°V) rajojen välillä voimakkuuksien sallittuja enimmäisarvoja nostetaan lineaarisesti 6.1 kohdassa määriteltyihin arvoihin, 6.2.3.3. luokkien 1a ja 1b laitteiden osalta mittauspisteiden +- 15°H ja +- 15°V (15°-alue) rajaaman alueen ulkopuolelle lähetetyn valon voimakkuus ei saa ylittää seuraavia arvoja: >TAULUKON PAIKKA> 15°-alueen (+- 15°H ja +- 15°V) ja 5°-alueen (+- 5°H ja +- 5°V) rajojen välillä enimmäisarvoja nostetaan lineaarisesti 6.1 kohdassa määriteltyihin arvoihin, 6.2.3.4. tämän säännön liitteessä 4 olevan 2.2 kohdan vaatimukset voimakkuuden paikallisista vaihteluista on otettava huomioon. 6.3. Voimakkuudet mitataan hehkulampun (hehkulamppujen) ollessa jatkuvasti sytytetty(i)nä. 6.4. Luokan 2b laitteiden osalta aika, joka kuluu sähkövirran kytkemisestä valovoiman yltämiseen 90 prosenttiin edellä olevan 6.3 kohdan mukaisesti mitatusta arvosta vertailuakselilta mitattaessa, on mitattava sekä päivä- että yökäyttöolosuhteissa. Yökäyttöolosuhteita varten mitattu aika ei saa ylittää päiväkäyttöolosuhteille mitattua aikaa. 6.5. Edellä 6.2.1 kohdassa tarkoitetussa liitteessä 4 annetaan yksityiskohtaiset tiedot käytettävistä mittausmenetelmistä. 7. TESTAUSMENETTELY 7.1. Kaikki mittaukset on suoritettava laitteelle määrätyn lamppuluokan mukaisella värittömällä tai vaaleankellertävällä vakiohehkulampulla käyttöjännite säädettynä siten, että se tuottaa lamppuluokalle määrätyn vertailuvalovirran. 7.1.1. Kaikki sellaisten valaisimien mittaukset, joiden valonlähde ei ole vaihdettava (hehkulamput ja muut), on tehtävä jännitteillä 6,75 V, 13,5 V tai 28,0 V. Jos valonlähteissä on erikoisvoimanlähde, edellä mainittuja testausjännitteitä sovelletaan voimanlähteen tulonapoihin. Testilaboratorio voi vaatia valmistajalta valonlähteiden tarvitseman erikoisvoimanlähteen. 7.2. Jos kyseessä on kuitenkin luokan 2b suuntavalaisin, jossa käytetään lisäjärjestelmää(2) yöajan voimakkuuden saamiseksi, järjestelmään sovellettava jännite yöajan voimakkuuden mittaamiseksi on sama kuin hehkulamppuun sovellettu jännite päiväajan voimakkuuden mittaamiseksi. 7.3. Merkkivalolaitteen valaisevan pinnan pysty- ja vaakasuorat ääriviivat (1.2.2 kohta) määritellään ja mitataan suhteessa vertailukeskipisteeseen (1.2.5 kohta). 8. SÄTEILEVÄN VALON VÄRI Säteilevän valon värin on oltava tämän säännön liitteessä 5 määritettyjen koordinaattien raja-arvojen sisällä. 9. MOOTTORIAJONEUVOJEN JA NIIDEN PERÄVAUNUJEN SUUNTAVALAISINTYYPIN MUUTOKSET JA HYVÄKSYNNÄN LAAJENTAMINEN 9.1. Kaikista suuntavalaisintyyppiin tehtävistä muutoksista on ilmoitettava tyypin hyväksyneelle hallinnolliselle yksikölle. Hallinnollinen yksikkö voi tämän jälkeen: 9.1.1. katsoa, ettei tehdyillä muutoksilla todennäköisesti ole havaittavaa kielteistä vaikutusta ja että laite joka tapauksessa edelleen täyttää vaatimukset, tai 9.1.2. vaatia uuden testausselosteen testien suorittamisesta vastaavalta tekniseltä tutkimuslaitokselta. 9.2. Hyväksynnän vahvistus tai epääminen, jossa eritellään muutokset, annetaan tiedoksi edellä olevan 4.1.4 kohdan mukaisella menettelyllä tätä sääntöä soveltaville sopimuksen sopimuspuolille. 9.3. Hyväksynnän laajentamisen myöntäneen toimivaltaisen viranomaisen on annettava laajentamiselle sarjanumero ja ilmoitettava siitä muille vuoden 1958 sopimuksen sopimuspuolille, jotka soveltavat tätä sääntöä, tämän säännön liitteessä 2 esitetyn mallin mukaisella ilmoituslomakkeella. 10. TUOTANNON VAATIMUSTENMUKAISUUS Tuotannon vaatimustenmukaisuuden testausmenettelyjen on vastattava sopimuksen lisäyksessä 2 (E/ECE/324-E/ECE/TRANS/505/Rev.2) vahvistettuja menettelyjä, ja seuraavassa esitettyjen vaatimusten on täytyttävä. 10.1. Tämän säännön mukaisesti hyväksyttävät suuntavalaisimet on valmistettava siten, että ne vastaavat hyväksyttyä tyyppiä ja täyttävät edellä olevan 6 ja 8 kohdan vaatimukset. 10.2. Tämän säännön liitteessä 6 asetettujen tuotannon vaatimustenmukaisuuden testausmenettelyjen vähimmäisvaatimusten on täytyttävä. 10.3. Tämän säännön liitteessä 7 asetettujen tarkastajan suorittamaa näytteenottoa koskevien vähimmäisvaatimusten on täytyttävä. 10.4. Tyyppihyväksynnän myöntänyt toimivaltainen viranomainen saa milloin tahansa tarkastaa kussakin tuotantoyksikössä sovellettavat vaatimustenmukaisuuden valvontamenetelmät. Tarkastukset on tavanomaisesti suoritettava kerran kahdessa vuodessa. 11. SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA 11.1. Laitteelle tämän säännön mukaisesti myönnetty hyväksyntä voidaan peruuttaa, jos edellä esitetyt vaatimukset eivät täyty. 11.2. Jos tätä sääntöä soveltava sopimuksen sopimuspuoli peruuttaa aiemmin myöntämänsä hyväksynnän, sen on viipymättä ilmoitettava tästä muille tätä sääntöä soveltaville sopimuksen sopimuspuolille tämän säännön liitteessä 2 esitetyn mallin mukaisella ilmoituslomakkeella. 12. LOPULLISESTI KESKEYTETTY TUOTANTO Jos hyväksynnän haltija lopettaa kokonaan tämän säännön perusteella hyväksytyn laitteen valmistamisen, hyväksynnän haltijan on ilmoitettava tästä hyväksynnän myöntäneelle viranomaiselle. Ilmoituksen saatuaan viranomaisen on ilmoitettava asiasta muille tätä sääntöä soveltaville vuoden 1958 sopimuksen sopimuspuolille tämän säännön liitteessä 2 esitetyn mallin mukaisella lomakkeella. 13. HYVÄKSYNTÄTESTEISTÄ VASTAAVIEN TEKNISTEN TUTKIMUSLAITOSTEN SEKÄ HALLINNOLLISTEN YKSIKÖIDEN NIMET JA OSOITTEET Tätä sääntöä soveltavien vuoden 1958 sopimuksen sopimuspuolten on ilmoitettava Yhdistyneiden Kansakuntien sihteeristölle hyväksyntätestien suorittamisesta vastaavien teknisten tutkimuslaitosten sekä niiden hallinnollisten yksiköiden nimet ja osoitteet, jotka myöntävät hyväksynnät ja joille toimitetaan lomakkeet todistukseksi muissa maissa myönnetystä hyväksynnästä tai hyväksynnän laajentamisesta, epäämisestä tai peruuttamisesta. 14. SIIRTYMÄSÄÄNNÖKSET 14.1. Tämän säännön muutossarjan 01 voimaantulosta alkaen tätä sääntöä soveltavat sopimuspuolet eivät saa evätä tähän sääntöön, sellaisena kuin se on muutettuna muutossarjalla 01, perustuvia hyväksyntiä. 14.2. Kolmenkymmenenkuuden kuukauden kuluttua edellä 14.1 kohdassa tarkoitetusta voimaantulopäivästä tätä sääntöä soveltavat sopimuspuolet saavat myöntää hyväksyntiä ainoastaan, jos merkkivalolaitteen tyyppi täyttää tämän säännön, sellaisena kuin se on muutettuna muutossarjalla 01, vaatimukset. 14.3. Tämän säännön, sellaisena kuin se on muutettuna, 6.1 kohdassa määriteltyjä luokkien 1a ja 1b etusuuntavalaisimia saa vaatia vasta kolmen vuoden kuluttua tämän säännön voimaantulopäivästä ja silloinkin ainoastaan uusilta ajoneuvotyypeiltä, joille vaaditaan hyväksyntä säännön nro 48 mukaisesti sellaisesta uudesta suunnittelusta tai suunnittelun muutoksesta ja/tai korin muodosta johtuen, joka vaikuttaa etusuuntavalaisimien mittoihin ja asentoon suhteessa lähivalaisimiin tai sumuvalaisimiin. Luokkien 4 ja 5 suuntavalaisimille tämän säännön perusteella ja sen ollessa alkuperäisessä muodossaan, muuttamattomana, myönnetyt hyväksynnät lakkaavat olemasta voimassa viisi vuotta tämän säännön muutossarjan 01 voimaantulon jälkeen, jollei hyväksynnän myöntänyt sopimuspuoli ilmoita muille tätä sääntöä soveltaville sopimuspuolille, että hyväksytty suuntavalaisintyyppi täyttää myös tämän säännön, sellaisena kuin se on muutettuna muutossarjalla 01, vaatimukset. 14.4. Tätä sääntöä soveltavat sopimuspuolet: 14.4.1. tunnustavat edelleen edellä tarkoitetun päivämäärän jälkeen hyväksynnät, jotka on myönnetty tämän säännön alkuperäisen toisinnon mukaisesti varalaitteiden asennusta varten käytössä oleviin ajoneuvoihin, 14.4.2. saavat myöntää hyväksyntiä laitteille tämän säännön alkuperäisen toisinnon perusteella, jos laitteet on tarkoitettu varaosiksi, jotka asennetaan käytössä oleviin ajoneuvoihin, ja jos kyseisten laitteiden vastaavuus muutossarjaan 01 sisältyvien uusien vaatimusten kanssa ei ole teknisesti toteutettavissa. 14.5. Luokkien 1, 2a, 2b ja 3 suuntavalaisimille tämän säännön mukaisesti sen ollessa alkuperäisessä muodossaan (muutossarja 00) 14.2 kohdassa tarkoitettuun päivämäärään mennessä myönnetyt hyväksynnät pysyvät voimassa kyseisen päivämäärän jälkeen. (1) 1 Saksa, 2 Ranska, 3 Italia, 4 Alankomaat, 5 Ruotsi, 6 Belgia, 7 Unkari, 8 Tsekin tasavalta, 9 Espanja, 10 Jugoslavia, 11 Yhdistynyt kuningaskunta, 12 Itävalta, 13 Luxemburg, 14 Sveitsi, 15 (antamatta), 16 Norja, 17 Suomi, 18 Tanska, 19 Romania, 20 Puola, 21 Portugali, 22 Venäjän federaatio, 23 Kreikka, 24 (antamatta), 25 Kroatia, 26 Slovenia, 27 Slovakia, 28 Valko-Venäjä, 29 Viro, 30-36 (antamatta) ja 37 Turkki. Seuraavat numerot annetaan muille maille aikajärjestyksessä sitä mukaa kuin ne ratifioivat moottoriajoneuvojen varusteiden ja osien hyväksymisehtojen yhdenmukaistamista ja hyväksymisien vastavuoroista tunnustamista koskevan sopimuksen tai liittyvät siihen, ja Yhdistyneiden Kansakuntien pääsihteeri ilmoittaa näin annetuista numeroista sopimuksen sopimuspuolille. (2) Tällaisen lisälaitteen toiminta- ja asennusedellytyksistä annetaan erityissäännökset. LIITE 1 Suuntavalaisimien luokat: näiden luokkien suuntavalaisimilta vaadittavat valon jakautumisen vähimmäiskulmat(1) Suuntavalaisimien valon jakautumisen vähimmäispystykulmat ovat kaikissa tapauksissa 15° vaakasuoran tason yläpuolella ja 15° vaakasuoran tason alapuolella; luokan 6 suuntavalaisimien osalta kyseiset kulmat ovat kuitenkin 30° vaakasuoran tason yläpuolella ja 5° vaakasuoran tason alapuolella. Valon jakautumisen vähimmäisvaakakulmat: Luokat 1, 1a ja 1b: ajoneuvon etuosaan tarkoitetut suuntavalaisimet: luokka 1: käytettäväksi vähintään 40 mm:n etäisyydellä ajovalaisimesta, luokka 1a: käytettäväksi yli 20 mm:n mutta alle 40 mm:n etäisyydellä ajovalaisimesta, luokka 1b: käytettäväksi alle 20 mm:n etäisyydellä ajovalaisimesta. >PIC FILE= "L_2001131FI.010102.EPS"> Luokka 2a: Suuntavalaisimet, joissa on yksi voimakkuustaso ajoneuvon takaosaa varten. Luokka 2b: Suuntavalaisimet, joissa on kaksi voimakkuustasoa ajoneuvon takaosaa varten. >PIC FILE= "L_2001131FI.010103.EPS"> Luokka 3: Etu(sivu)suuntavalaisimet käytettäviksi ajoneuvoissa, jotka on varustettu ainoastaan tämän luokan suuntavalaisimilla. >PIC FILE= "L_2001131FI.010201.EPS"> Luokka 4: Etu(sivu)suuntavalaisimet käytettäviksi ajoneuvoissa, jotka on varustettu myös luokan 2a tai 2b suuntavalaisimilla. >PIC FILE= "L_2001131FI.010202.EPS"> Luokat 5 ja 6: Täydentävät sivusuuntavalaisimet käytettäviksi ajoneuvoissa, jotka on varustettu myös luokkien 1, 1a tai 1b ja 2a tai 2b suuntavalaisimilla. >PIC FILE= "L_2001131FI.010301.EPS"> (1) Näissä järjestelyissä esitetyt kulmat soveltuvat ajoneuvon oikealle puolelle asennettaviksi tarkoitettuja laitteita varten. Kaaviokuvien nuolet osoittavat ajoneuvon etuosaa kohti. LIITE 2 ILMOITUS [Enimmäiskoko: A4 (210 × 297 mm)] >PIC FILE= "L_2001131FI.010403.EPS"> (1) Myöntäjä: viranomaisen nimi: ... ... ... suuntavalaisintyypin(2) HYVÄKSYNNÄN MYÖNTÄMISESTÄ HYVÄKSYNNÄN LAAJENTAMISESTA HYVÄKSYNNÄN EPÄÄMISESTÄ HYVÄKSYNNÄN PERUUTTAMISESTA Tuotannon lopullisesta keskeyttämisestä säännön nro 6 mukaisesti Hyväksyntänumero: ... Laajentamisen numero: ... 1. Laitteen kauppanimi tai tavaramerkki: ... 2. Valmistajan laitetyypille antama nimi: ... 3. Valmistajan nimi ja osoite: ... 4. Tarvittaessa valmistajan edustajan nimi ja osoite: ... 5. Päivä, jona laite on toimitettu hyväksyttäväksi: ... 6. Hyväksyntätestien suorittamisesta vastaava tekninen tutkimuslaitos: ... 7. Teknisen tutkimuslaitoksen antaman testausselosteen päiväys: ... 8. Teknisen tutkimuslaitoksen antaman testausselosteen numero: ... 9. Lyhyt kuvaus(3): ... Luokka: 1, 1a, 1b, 2a, 2b, 3, 4, 5, 6(4) Hehkulampun (hehkulamppujen) lukumäärä ja luokka: ... 10. Hyväksyntämerkin sijainti: ... 11. Laajentamisen peruste(et) (tarvittaessa): ... 12. Hyväksyntä myönnetty/hyväksyntää laajennettu/hyväksyntä evätty/hyväksyntä peruutettu(5): ... 13. Paikka: ... 14. Päiväys: ... 15. Allekirjoitus: ... 16. Tämän lomakkeen liitteenä on luettelo hyväksynnän myöntäneen hallinnollisen yksikön haltuun annetuista asiakirjoista, jotka ovat pyynnöstä saatavilla. (1) Hyväksynnän myöntäneen/hyväksyntää laajentaneen/hyväksynnän evänneen/hyväksynnän peruuttaneen maan tunnusnumero (ks. säännössä olevat hyväksyntää koskevat määräykset). (2) Tarpeeton yliviivataan. (3) Valaisimista, joiden valonlähteet eivät ole vaihdettavia, ilmoitetaan valonlähteiden lukumäärä ja kokonaisteho. (4) Tarpeeton yliviivataan. (5) Tarpeeton yliviivataan. LIITE 3 Hyväksyntämerkki Kuva 1 >PIC FILE= "L_2001131FI.010602.EPS"> Edellä esitetyllä hyväksyntämerkillä varustettu laite on luokan 4 laite (etu(sivu)suuntavalaisin), joka on hyväksytty Italiassa (E3) numerolla 216 ja jota voidaan myös käyttää kahden valaisimen kokoonpanossa. Nuoli osoittaa mihin asentoon kyseinen laite, jota ei voida erotuksetta asentaa kummalle puolelle tahansa ajoneuvoa, on asennettava. Nuoli osoittaa tässä kohti ajoneuvon etuosaa. Tunnuksen "4D" lähellä oleva numero osoittaa, että hyväksyntä on myönnetty säännön nro 6 muutossarjan 01 vaatimusten mukaisesti. Hyväksyntämerkin nuolien suunta laitteen luokan mukaan esitetään jäljempänä. >PIC FILE= "L_2001131FI.010603.EPS"> Huomautus: Hyväksyntänumero ja lisätunnukset on sijoitettava ympyrän lähelle ja joko "E"-kirjaimen ylä- tai alapuolelle tai sen oikealle tai vasemmalle puolelle. Hyväksyntänumeron muodostavien numeroiden on oltava "E"-kirjaimen samalla puolella ja samansuuntaiset. Roomalaisten numeroiden käyttämistä hyväksyntänumeroina on vältettävä, jotta niitä ei voitaisi sekoittaa muihin merkkeihin. Yksinkertaistettu merkintä ryhmitetyille, yhdistetyille tai rakenteellisesti yhdistetyille valaisimille, joissa vähintään kaksi valaisinta muodostaa osan samasta kokoonpanosta Kuva 2 Pysty- ja vaakasuorat viivat esittävät kaavamaisesti merkkivalolaitteen muotoa. Ne eivät ole osa hyväksyntämerkkiä. >PIC FILE= "L_2001131FI.010701.EPS"> Huomautus: Edellä olevat kolme esimerkkiä hyväksyntämerkeistä (mallit A, B ja C) edustavat kolmea mahdollista merkintävaihtoehtoa valaisinlaitteelle, jossa vähintään kaksi valaisinta muodostaa osan samasta ryhmitettyjen, yhdistettyjen tai rakenteellisesti yhdistettyjen valaisimien kokoonpanosta. Merkit osoittavat, että laite on hyväksytty Alankomaissa (E4) numerolla 3333 ja että laitteeseen sisältyy: luokan IA heijastin, joka on hyväksytty säännön nro 3 muutossarjan 02 mukaisesti, luokan 2a takasuuntavalaisin, joka on hyväksytty säännön nro 6 muutossarjan 01 mukaisesti, punainen takavalaisin (R), joka on hyväksytty säännön nro 7 muutossarjan 01 mukaisesti, takasumuvalaisin (F), joka on hyväksytty säännön nro 38 alkuperäisen toisinnon mukaisesti, peruutusvalaisin (AR), joka on hyväksytty säännön nro 23 alkuperäisen toisinnon mukaisesti, jarruvalaisin, jossa on kaksi valaistustasoa (S2) ja joka on hyväksytty säännön nro 7 muutossarjan 01 mukaisesti. >PIC FILE= "L_2001131FI.010801.EPS"> Huomautus: Edellä esitetyt kolme esimerkkiä vastaavat valaisinlaitetta, joka on varustettu hyväksyntämerkillä, joka koskee: etuvalaisinta, joka on hyväksytty säännön nro 7 muutossarjan 01 mukaisesti, ajovalaisinta, jonka lähivalo on suunniteltu oikean- ja vasemmanpuoleista liikennettä varten ja jonka kaukovalon enimmäisvoimakkuus on 86250 kandelan ja 101250 kandelan välillä ja joka on hyväksytty säännön nro 20 muutossarjan 02 mukaisesti, etusumuvalaisinta, joka on hyväksytty säännön nro 19 muutossarjan 02 mukaisesti, luokan 1a etusuuntavalaisinta, joka on hyväksytty säännön nro 6 muutossarjan 01 mukaisesti. Ajovalaisimen kanssa rakenteellisesti yhdistetty valaisin Kuva 3 >PIC FILE= "L_2001131FI.010901.EPS"> Edellä oleva esimerkki vastaa erityyppisissä ajovalaisimissa käytettäväksi tarkoitetun linssin merkintää, eli kyseessä on: joko ajovalaisin, jonka lähivalo on suunniteltu oikean- ja vasemmanpuoleista liikennettä varten ja jonka kaukovalon enimmäisvoimakkuus on 86250 kandelan ja 101250 kandelan välillä ja joka on hyväksytty Saksassa (E1) säännön nro 8 muutossarjan 04 mukaisesti; ajovalaisin on rakenteellisesti yhdistetty etusuuntavalaisimeen, joka on hyväksytty säännön nro 6 muutossarjan 01 mukaisesti, tai ajovalaisin, joka tuottaa kaukovaloa ja oikean- ja vasemmanpuoleista liikennettä varten suunniteltua lähivaloa ja joka on hyväksytty Saksassa (E1) säännön nro 1 muutossarjan 01 mukaisesti; ajovalaisin on rakenteellisesti yhdistetty samaan etusuuntavalaisimeen kuin edellä, tai jompikumpi edellä mainituista ajovalaisimista, jotka on hyväksytty erillisinä valaisimina. Ajovalaisimen päärungossa saa olla ainoastaan voimassa oleva hyväksyntänumero, esimerkiksi: >PIC FILE= "L_2001131FI.010902.EPS"> LIITE 4 Fotometriset mittaukset 1. MITTAUSMENETELMÄT 1.1. Fotometristen mittausten aikana hajaheijastukset on estettävä tarkoituksenmukaisella rajauksella. 1.2. Mittausten tulosten kyseenalaistamisen varalta mittaukset on suoritettava siten, että seuraavat vaatimukset täyttyvät: 1.2.1. mittausetäisyyden on oltava sellainen, että voidaan soveltaa etäisyyden käänteistä neliöjuurilakia, 1.2.2. mittauslaitteen on oltava sellainen, että vastaanottimen avauskulma valaisimen vertailukeskipisteestä katsottuna on 10' ja 1 asteen välissä, 1.2.3. havaintosuunnan voimakkuutta koskeva vaatimus katsotaan täytetyksi, jos vaatimus täyttyy suunnassa, joka poikkeaa enintään asteen neljäsosan havaintosuunnasta. 2. LUOKKIEN 1, 1A, 1B, 2A, 2B, 3, 4 JA 5 SUUNTAVALAISIMIEN VALON VAKIOJAKAUTUMISEN TAULUKKO - >PIC FILE= "L_2001131FI.011002.EPS"> - Luokan 6 suuntavalaisimet >PIC FILE= "L_2001131FI.011101.EPS"> (ajoneuvon ulkosivu) 2.1. Suunnat H = 0° ja V = 0° vastaavat vertailuakselia. (Ajoneuvossa se on vaakasuorassa ja yhdensuuntainen ajoneuvon pituussuuntaisen keskitason kanssa ja suunnattu vaadittuun näkyvyyssuuntaan). Vertailuakseli kulkee vertailukeskipisteen kautta. Taulukoiden arvoista saadaan eri mittaussuuntien vähimmäisvoimakkuudet prosentteina 6.1 kohdan taulukossa vaadituista vähimmäisvoimakkuuksista: 2.1.1. suunnassa H = 0° ja V = 0° luokkien 1, 1a, 1b, 2a, 2b, 3 osalta ja luokan 4 osalta ainoastaan eteenpäin, 2.1.2. suunnassa H = 5° ja V = 0° luokan 6 osalta. 2.2. Valokuvion on 2 kohdassa ruudukkona esitetyllä valonjakautumisalueella oltava lähes yhdenmukainen, ts. valon voimakkuuden on kunkin ruudukon viivan muodostaman alueen osan suunnassa täytettävä vähintään vähimmäisarvo, joka näkyy kyseistä suuntaa ympäröivillä viivoilla prosentteina. 3. USEILLA VALONLÄHTEILLÄ VARUSTETTUJEN VALAISIMIEN FOTOMETRINEN MITTAUS Fotometrinen teho tarkastetaan: 3.1. valonlähteiden, joiden valonlähde ei ole vaihdettava (hehkulamput ja muut), osalta: valaisimessa olevista valonlähteistä tämän säännön 7.1.1 kohdan mukaisesti, 3.2. vaihdettavien hehkulamppujen osalta: jos ne on varustettu sarjavalmisteisilla 6,75 V:n, 13,5 V:n tai 28,0 V:n hehkulampuilla, tuotettujen valovoima-arvojen on oltava tässä säännössä annetun ylä- ja alaraja-arvon välillä lisättynä valitulle hehkulampputyypille sallitulla valovirran poikkeamalla, kuten säännössä nro 37 kuvataan hehkulamppujen tuotannon osalta; vaihtoehtoisesti voidaan käyttää vakiohehkulamppua kussakin yksittäisessä asennossa sen omalla valovirralla ja laskea kunkin asennon yksittäiset mittaukset yhteen. LIITE 5 Vaaleankellertävän valon väri: kolmivärikoordinaatit Raja keltaiseen päin: y = 0,429 Raja punaiseen päin: y = 0,398 Raja valkoiseen päin: z = 0,007 Näiden kolorimetristen ominaisuuksien tarkastamisessa on käytettävä valonlähdettä värilämpötilassa 2856 K, joka vastaa kansainvälisen valaistustoimikunnan (International Commission on Illumination, CIE) valonlähdettä A maantieliikenteen yleissopimuksen (E/CONF.56/16/Rev.1) mukaisesti. Niiden valaisimien, joiden valonlähde ei ole vaihdettava (hehkulamput ja muut), kolorimetriset ominaisuudet on kuitenkin tarkistettava valaisimessa oleville valonlähteille tämän säännön 7.1.1 kohdan mukaisesti. LIITE 6 Tuotannon vaatimustenmukaisuuden valvontamenettelyjen vähimmäisvaatimukset 1. YLEISTÄ 1.1. Vaatimustenmukaisuutta koskevat mekaaniset ja geometriset vaatimukset katsotaan täytetyiksi, jos eroavuudet eivät ylitä väistämättömiä valmistuspoikkeamia tämän säännön vaatimusten rajoissa. 1.2. Fotometristen ominaisuuksien osalta sarjatuotantona valmistettujen suuntavalaisimien vaatimustenmukaisuutta ei aseteta kyseenalaiseksi, jos minkä tahansa sattumanvaraisesti valitun ja vakiohehkulampulla varustetun suuntavalaisimen fotometrisiä ominaisuuksia testattaessa tai jos suuntavalaisimen valonlähde ei ole vaihdettava (hehkulamput ja muut) ja jos kaikki mittaukset tehdään jännitteillä 6,75 V, 13,5 V tai 28,0 V: 1.2.1. mikään mitattu arvo ei poikkea kielteisesti yli 20 prosentilla tässä säännössä määritellyistä arvoista, 1.2.2. jos kyseessä on suuntavalaisin, jonka valonlähde on vaihdettava, ja jos edellä tarkoitetun testin tulokset eivät täytä vaatimuksia, suuntavalaisimille suoritettavat testit on toistettava käyttäen toista vakiohehkulamppua. 1.3. Värikoordinaatteja koskevien vaatimusten on täytyttävä silloin, kun suuntavalaisin on varustettu vakiohehkulampulla, tai niiden suuntavalaisimien, joiden valonlähde ei ole vaihdettava (hehkulamput ja muut), osalta silloin, kun kolorimetriset ominaisuudet tarkastetaan suuntavalaisimessa oleville valonlähteille. 2. VALMISTAJAN SUORITTAMAN VAATIMUSTENMUKAISUUDEN TARKASTUKSEN VÄHIMMÄISVAATIMUKSET Hyväksyntämerkin haltijan on suoritettava kullekin suuntavalaisintyypille asianmukaisin väliajoin ainakin seuraavassa esitetyt testit. Testit on suoritettava tämän säännön vaatimusten mukaisesti. Jos näyte ei täytä kyseisen testityypin vaatimuksia, on otettava lisää näytteitä ja testattava ne. Valmistajan on toteutettava toimenpiteitä kyseisen tuotannon vaatimustenmukaisuuden varmistamiseksi. 2.1. Testien luonne Tässä säännössä esitetyt vaatimustenmukaisuustestit koskevat fotometrisiä ja kolorimetrisiä ominaisuuksia. 2.2. Testimenetelmät 2.2.1. Testit on yleensä suoritettava tässä säännössä esitettyjen menetelmien mukaisesti. 2.2.2. Missä tahansa valmistajan suorittamassa vaatimustenmukaisuustestissä voidaan käyttää tässä säännössä esitettyjä menetelmiä vastaavia menetelmiä hyväksyntätesteistä vastaavan toimivaltaisen viranomaisen suostumuksella. Valmistajan vastuulla on osoittaa, että käytetyt menetelmät vastaavat tässä säännössä esitettyjä menetelmiä. 2.2.3. Edellä olevan 2.2.1 ja 2.2.2 kohdan soveltaminen vaatii testilaitteen säännöllistä kalibrointia ja testilaitteen vastaavuutta toimivaltaisen viranomaisen suorittamien mittauksien kanssa. 2.2.4. Vertailumenetelminä on käytettävä kaikissa tapauksissa tämän säännön vertailumenetelmiä, erityisesti hallinnollisen tarkastuksen ja näytteenoton tarkoituksia varten. 2.3. Näytteenotto Suuntavalaisinnäytteet on valittava sattumanvaraisesti yhdenmukaisen erän tuotannosta. Yhdenmukaisella erällä tarkoitetaan samaa tyyppiä edustavien suuntavalaisimien sarjaa, joka on määritetty valmistajan tuotantomenetelmien mukaisesti. Arvioinnin on yleensä koskettava yksittäisten tehtaiden sarjatuotantoa. Valmistaja voi kuitenkin ryhmittää yhteen useista eri tehtaista saadut samaa tyyppiä koskevat tiedot, jos tehtaissa sovelletaan samaa laatujärjestelmää ja laadun hallintaa. 2.4. Mitatut ja tallennetut fotometriset ominaisuudet Suuntavalaisimien näytekappaleista on tehtävä fotometrisiä mittauksia säännössä määrätyille liitteessä 4 lueteltujen pisteiden vähimmäisarvoille ja liitteessä 5 luetelluille värikoordinaateille. 2.5. Hyväksyttävyysperusteet Valmistajan vastuulla on laatia testituloksista tilastollinen tutkimus ja määrittää toimivaltaisen viranomaisen suostumuksella hyväksyttävyysperusteet tuotteilleen, jotta tuotteiden vaatimustenmukaisuuden tarkastukselle tämän säännön 10.1 kohdassa asetetut edellytykset täyttyvät. Hyväksyttävyysperusteiden on oltava sellaiset, että 95 prosentin luotettavuustasolla liitteen 7 (ensimmäinen näytteenotto) mukaisesti suoritetun pistokokeen läpäisemisen vähimmäistodennäköisyys on 0,95. LIITE 7 Tarkastajan suorittamaa näytteenottoa koskevat vähimmäisvaatimukset 1. YLEISTÄ 1.1. Vaatimustenmukaisuutta koskevat tämän säännön mahdolliset mekaaniset ja geometriset vaatimukset katsotaan täytetyiksi, jos eroavuudet eivät ylitä väistämättömiä valmistuspoikkeamia. 1.2. Fotometristen ominaisuuksien osalta sarjatuotantona valmistettujen suuntavalaisimien vaatimustenmukaisuutta ei aseteta kyseenalaiseksi, jos minkä tahansa sattumanvaraisesti valitun ja vakiohehkulampulla varustetun suuntavalaisimen fotometrisiä ominaisuuksia testattaessa tai jos valaisimen valonlähde ei ole vaihdettava (hehkulamput ja muut) ja jos kaikki mittaukset tehdään jännitteillä 6,75 V, 13,5 V tai 28,0 V: 1.2.1. mikään mitattu arvo ei poikkea kielteisesti yli 20 prosentilla tässä säännössä määritellyistä arvoista, 1.2.2. jos kyseessä on suuntavalaisin, jonka valonlähde on vaihdettava, ja jos edellä tarkoitetun testin tulokset eivät täytä vaatimuksia, suuntavalaisimille suoritettavat testit on toistettava käyttäen toista vakiohehkulamppua. 1.2.3. Suuntavalaisimia, joissa on selviä vikoja, ei oteta huomioon. 1.3. Värikoordinaatteja koskevien vaatimusten on täytyttävä silloin, kun suuntavalaisin on varustettu vakiohehkulampulla, tai niiden suuntavalaisimien, joiden valonlähde ei ole vaihdettava (hehkulamput ja muut), osalta silloin, kun kolorimetriset ominaisuudet tarkastetaan suuntavalaisimessa oleville valonlähteille. 2. ENSIMMÄINEN NÄYTTEENOTTO Ensimmäisessä näytteenotossa valitaan sattumanvaraisesti neljä suuntavalaisinta. Ensimmäinen kahdesta näytteestä merkitään A:ksi ja toinen kahdesta näytteestä B:ksi. 2.1. Vaatimustenmukaisuutta ei aseteta kyseenalaiseksi 2.1.1. Sarjatuotantona valmistettujen suuntavalaisimien vaatimustenmukaisuutta ei aseteta kyseenalaiseksi tämän liitteen kuvassa 1 esitetyn näytteenottomenettelyn mukaisesti, jos suuntavalaisimien mitattujen arvojen kielteiset poikkeamat ovat: 2.1.1.1. näyte A A1: yksi suuntavalaisin 0 % yksi suuntavalaisin enintään 20 % A2: molemmat suuntavalaisimet yli 0 % mutta enintään 20 % siirrytään näytteeseen B 2.1.1.2. näyte B B1: molemmat suuntavalaisimet 0 % 2.1.2. tai jos 1.2.2 kohdan edellytykset näytteen A osalta täyttyvät. 2.2. Vaatimustenmukaisuus asetetaan kyseenalaiseksi 2.2.1. Sarjatuotantona valmistettujen suuntavalaisimien vaatimustenmukaisuus asetetaan kyseenalaiseksi tämän liitteen kuvassa 1 esitetyn näytteenottomenettelyn mukaisesti ja valmistajaa kehotetaan saattamaan tuotantonsa vaatimusten mukaiseksi, jos suuntavalaisimien mitattujen arvojen poikkeamat ovat: 2.2.1.1. näyte A A3: yksi suuntavalaisin enintään 20 % yksi suuntavalaisin yli 20 % mutta enintään 30 % 2.2.1.2. näyte B B2: A2:n osalta yksi suuntavalaisin yli 0 % mutta enintään 20 % yksi suuntavalaisin enintään 20 % B3: A2:n osalta yksi suuntavalaisin 0 % yksi suuntavalaisin yli 20 % mutta enintään 30 % 2.2.2. tai jos 1.2.2 kohdan edellytykset näytteen A osalta eivät täyty. 2.3. Hyväksyntä peruutetaan Vaatimustenmukaisuus on asetettava kyseenalaiseksi ja 11 kohtaa sovellettava, jos tämän liitteen kuvan 1 mukaisessa näytteenottomenettelyssä suuntavalaisimien mitattujen arvojen poikkeamat ovat: 2.3.1. näyte A A4: yksi suuntavalaisin enintään 20 % yksi suuntavalaisin yli 30 % A5: molemmat suuntavalaisimet yli 20 % 2.3.2. näyte B B4: A2:n osalta yksi suuntavalaisin yli 0 % mutta enintään 20 % yksi suuntavalaisin yli 20 % B5: A2:n osalta molemmat suuntavalaisimet yli 20 % B6: A2:n osalta yksi suuntavalaisin 0 % yksi suuntavalaisin yli 30 % 2.3.3. tai jos 1.2.2 kohdan edellytykset näytteiden A ja B osalta eivät täyty. 3. TOISTETTU NÄYTTEENOTTO A3:n, B2:n ja B3:n osalta toistettu näytteenotto (kahdesta sellaisesta suuntavalaisimesta koostuvat kolmas näyte C ja neljäs näyte D, jotka on valittu sen jälkeen valmistetusta erästä, kun valmistaja on saattanut tuotantonsa vaatimusten mukaiseksi) suoritetaan kahden kuukauden kuluessa ilmoituksen antamisesta. 3.1. Vaatimustenmukaisuutta ei aseteta kyseenalaiseksi 3.1.1. Sarjatuotantona valmistettujen suuntavalaisimien vaatimustenmukaisuutta ei aseteta kyseenalaiseksi tämän liitteen kuvassa 1 esitetyn näytteenottomenettelyn mukaisesti, jos suuntavalaisimien mitattujen arvojen poikkeamat ovat: 3.1.1.1. näyte C C1: yksi suuntavalaisin 0 % yksi suuntavalaisin enintään 20 % C2: molemmat suuntavalaisimet yli 0 % mutta enintään 20 % siirrytään näytteeseen D 3.1.1.2. näyte D D1: C2:n osalta molemmat suuntavalaisimet 0 % 3.1.2. tai jos 1.2.2 kohdan edellytykset näytteen C osalta täyttyvät. 3.2. Vaatimustenmukaisuus asetetaan kyseenalaiseksi 3.2.1. Sarjatuotantona valmistettujen suuntavalaisimien vaatimustenmukaisuus asetetaan kyseenalaiseksi tämän liitteen kuvassa 1 esitetyn näytteenottomenettelyn mukaisesti ja valmistajaa kehotetaan saattamaan tuotantonsa vaatimusten mukaiseksi, jos suuntavalaisimien mitattujen arvojen poikkeamat ovat: 3.2.1.1. näyte D D2: C2:n osalta yksi suuntavalaisin yli 0 % mutta enintään 20 % yksi suuntavalaisin enintään 20 % 3.2.1.2. tai jos 1.2.2 kohdan edellytykset näytteen C osalta eivät täyty. 3.3. Hyväksyntä peruutetaan Vaatimustenmukaisuus on asetettava kyseenalaiseksi ja 11 kohtaa sovellettava, jos tämän liitteen kuvan 1 mukaisessa näytteenottomenettelyssä suuntavalaisimien mitattujen arvojen poikkeamat ovat: 3.3.1. näyte C C3: yksi suuntavalaisin enintään 20 % yksi suuntavalaisin yli 20 % C4: molemmat suuntavalaisimet yli 20 % 3.3.2. näyte D D3: C2:n osalta yksi suuntavalaisin 0 tai yli 0 % yksi suuntavalaisin yli 20 % 3.3.3. tai jos 1.2.2 kohdan edellytykset näytteiden C ja D osalta eivät täyty. Kuva 1 >PIC FILE= "L_2001131FI.012001.EPS">